cometadata/datacite-titles-descriptions-related-identifiers huggingface dataset:
DOI: 10.14457/cu.the.2014.643
title: การพัฒนากระบวนการการศึกษาตามอัธยาศัย เพื่อสร้างเสริมความฉลาดทางสุขภาวะสำหรับพระสงฆ์

description: การศึกษาวิจัยครั้งนี้มีวัตถุประสงค์เพื่อ 1.พัฒนากระบวนการการศึกษาตามอัธยาศัยสำหรับพระสงฆ์เพื่อสร้างเสริมความฉลาดทางสุขภาวะ 2.ศึกษาผลการพัฒนากระบวนการ การศึกษาตามอัธยาศัยสำหรับพระสงฆ์เพื่อสร้างเสริมความฉลาดทางสุขภาวะ 3.ศึกษาปัจจัยและเงื่อนไขที่เกี่ยวข้องกับการพัฒนากระบวนการ การศึกษาตามอัธยาศัยสำหรับพระสงฆ์เพื่อสร้างเสริมความฉลาดทางสุขภาวะ และ 4.พัฒนายุทธศาสตร์การพัฒนากระบวนการ การศึกษาตามอัธยาศัยสำหรับพระสงฆ์เพื่อสร้างเสริมความฉลาดทางสุขภาวะ กลุ่มตัวอย่างที่ใช้ในการศึกษาสภาพปัญหาและความต้องการของพระสงฆ์ ได้แก่พระสงฆ์ในกรุงเทพมหานคร จำนวน 500 รูป กลุ่มตัวอย่างในการพัฒนากระบวนการ ได้แก่พระสงฆ์3รูปที่สมัครใจเข้าร่วมกระบวนการเครื่องมือวิจัยประกอบด้วย แบบสอบถาม แบบสัมภาษณ์ วิเคราะห์ข้อมูลด้วย สถิติบรรยายและการวิเคราะห์เนื้อหา (Content Analysis) ผลการวิจัย พบว่า 1.พระสงฆ์ส่วนใหญ่มีปัญหาในเรื่องการฉันอาหารไม่ถูกต้องตามหลักโภชนาการ และการไม่ได้ออกกำลังกายอย่างสม่ำเสมอ โดยปัญหาด้านสุขภาวะของพระสงฆ์ 5 อันดับแรก ได้แก่ 1)การฉันอาหารครบ 5 หมู่ 2) การออกกำลังกายที่เหมาะสม 3) การตรวจสุขภาพ 4) การนำผลการตรวจมาดูแลตัวเอง 5) การหาความรู้ที่ถูกต้องเรื่องการดูแลสุขภาพ ในขณะที่พระสงฆ์มีความต้องการในเรื่องการรักษาสุขภาพ และการหาความรู้ที่ถูกต้อง รวมทั้งมีความต้องการที่จะแก้ไขปัญหาที่เกิดขึ้นให้มีความเป็นรูปธรรมชัดเจน 2.กระบวนการการศึกษาตามอัธยาศัยสำหรับพระสงฆ์เพื่อสร้างเสริมความฉลาดทางสุขภาวะ ประกอบด้วย 1.) วิเคราะห์ปัญหา ประเมินและวินิจจัยความต้องการการเรียนรู้ ทางด้านสุขภาวะ 2.) กำหนดวัตถุประสงค์และเป้าหมายการเรียนรู้ 3.) ออกแบบแนวทางการเรียนรู้ 4.) กำหนดแนวทางการประเมินความสำเร็จ 5.) สร้างเครื่องมือเก็บรวบรวมข้อมูลความฉลาดทางสุขภาวะ 3.ผลการวิเคราะห์คะแนนความฉลาดทางสุขภาวะ ก่อนและหลังเข้าร่วมโครงการของกลุ่มตัวอย่าง พบว่า พระสงฆ์มีคะแนนความฉลาดด้านความรู้ ทัศนคติ และพฤติกรรมหลังเข้าร่วมกิจกรรมสูงกว่าก่อนเข้าร่วมกิจกรรม ในขณะที่ผลการสัมภาษณ์ พบว่า พระสงฆ์ที่เข้าร่วมโครงการเห็นว่า กิจกรรมทั้งหมดมีความเหมาะสมสำหรับพระสงฆ์ ทำให้รู้จักดูแลตนเองได้ เข้ากับผู้อื่นได้ ในสังคม ชุมชน ทำให้ร่างกายแข็งแรงขึ้น สุขภาพจิตสดชื่น ได้รับสาระประโยชน์ 4. ปัจจัยส่งเสริมในการนำกิจกรรมไปใช้ ประกอบด้วย 1) ด้านกิจกรรมการเรียนรู้ 2) ด้านผู้เรียน 3) ด้านกระบวนการ 4) ด้านเนื้อหาสาระ และเงื่อนไขการนำกิจกรรมไปใช้ ประกอบด้วย 1) ด้านสถานที่ 2) ด้านเวลา 3) ด้านผู้เรียน 5.ยุทธศาสตร์การพัฒนากระบวนการการศึกษาตามอัธยาศัยสำหรับพระสงฆ์เพื่อสร้างเสริมความฉลาดทางสุขภาวะประกอบด้วย 4 ยุทธศาสตร์ ได้แก่ ยุทธศาสตร์ที่ 1 การสร้างเป้าหมายและวัตถุประสงค์ของการศึกษาตามอัธยาศัยเพื่อสร้างเสริมความฉลาดทางสุขภาวะสำหรับพระสงฆ์ ยุทธศาสตร์ที่ 2 การวางแนวทางการศึกษาตามอัธยาศัยเพื่อสร้างเสริมความฉลาดทางสุขภาวะสำหรับพระสงฆ์ ยุทธศาสตร์ที่ 3 การวางแนวทางประเมินผลการศึกษาตามอัธยาศัยเพื่อสร้างเสริมความฉลาดทางสุขภาวะสำหรับพระสงฆ์ ยุทธศาสตร์ที่ 4 การสร้างความต่อเนื่องของกระบวนการศึกษาตามอัธยาศัยเพื่อสร้างเสริมความฉลาดทางสุขภาวะสำหรับพระสงฆ์
DOI: 10.14457/cu.the.2014.644
title: การพัฒนารูปแบบการบริหารโรงเรียนมาตรฐานสากลในประเทศไทย

description: การวิจัยในครั้งนี้เป็นการวิจัยแบบผสมผสานโดยใช้วิธีการวิจัยเชิงปริมาณ และเชิงคุณภาพ มีวัตถุประสงค์เพื่อ (1) ศึกษาสภาพปัจจุบันและสภาพที่พึงประสงค์ของการบริหารโรงเรียนมาตรฐานสากล (2) ศึกษารูปแบบการบริหารโรงเรียนคุณภาพพิเศษ (3) พัฒนารูปแบบการบริหารโรงเรียนมาตรฐานสากลในประเทศไทย ประชากร คือ โรงเรียนมาตรฐานสากล สังกัดสำนักงานคณะกรรมการการศึกษาขั้นพื้นฐาน รุ่นที่ 1 จำนวน 500 โรงเรียน กลุ่มตัวอย่าง จำนวน 203 โรงเรียน โดยวิธีสุ่มแบบแบ่งชั้น จำนวนผู้ให้ข้อมูลทั้งสิ้น 1,421 คน (1 โรงเรียนต่อผู้ให้ข้อมูล 7 คน) ผู้ให้ข้อมูลที่ใช้ในการวิจัยคือ ผู้อำนวยการ รองผู้อำนวยการ หัวหน้ากลุ่มสาระการเรียนรู้ ครูผู้สอน ผู้ปกครอง และกรรมการสถานศึกษาขั้นพื้นฐาน เครื่องมือที่ใช้ในการวิจัยประกอบด้วย แบบสอบถามประมาณค่า 5 ระดับ และแบบประเมินรูปแบบ สถิติที่ใช้วิเคราะห์ข้อมูล คือ ค่าเฉลี่ย ค่าเบี่ยงเบนมาตรฐาน และค่าดัชนีความต้องการจำเป็น (Priority Need Index: PNI Modified) แล้วนำมาวิเคราะห์ข้อมูล เพื่อยกร่างรูปแบบ ประเมินความเหมาะสมและความเป็นไปได้ของรูปแบบโดยผู้ทรงคุณวุฒิ จำนวน 20 ท่าน ผลการวิจัยพบว่า (1) รูปแบบที่มีระดับการปฏิบัติสูงสุดปัจจุบันของโรงเรียนมาตรฐานสากล คือ รูปแบบกำกวม มีการปฏิบัติอยู่ในระดับมากที่สุด และรูปแบบที่มีระดับการปฏิบัติที่พึงประสงค์สูงสุด คือ รูปแบบการมีส่วนร่วม รูปแบบที่มีค่าดัชนีความต้องการจำเป็นในการปฏิบัติงานสูงสุดคือ รูปแบบเพื่อนร่วมงาน เมื่อพิจารณารายองค์ประกอบของรูปแบบ 8 องค์ประกอบพบว่า องค์ประกอบที่มีค่าดัชนีความต้องการจำเป็นสูงสุด แต่ละองค์ประกอบดังนี้ 1) ระดับในการกำหนดเป้าประสงค์ ที่กำหนดโดยผู้รับผิดชอบแต่ละงาน 2) กระบวนการในการกำหนดเป้าประสงค์ ซึ่งเป็นแนวทางที่ผู้บริหารใช้ในการกำหนดวิสัยทัศน์/วัตถุประสงค์ของ โรงเรียนโดยใช้ข้อตกลงร่วมกันของทุกฝ่าย 3) ความสัมพันธ์ระหว่างเป้าประสงค์กับการตัดสินใจ ผู้บริหารตัดสินใจโดยใช้เป้าหมายที่ตกลงร่วมกัน 4) ลักษณะของกระบวนการตัดสินใจ ดำเนินกิจกรรมที่สอดคล้องกับวิสัยทัศน์/เป้าประสงค์ของโรงเรียนโดยได้รับ ความเห็นชอบจากสมาชิกเสียงส่วนใหญ่ที่เกี่ยวข้อง 5) ลักษณะของโครงสร้างที่การกำหนดสายการบังคับบัญชาเป็นแบบแนวขวางหรือแนวนอน 6) ความเชื่อมโยงกับสภาพแวดล้อมที่ลักษณะการติดต่อการสร้างความสัมพันธ์กับ ชุมชนและหน่วยงานภายนอกโรงเรียนโดยผู้บริหารเป็นแบบอย่างในการประสานงาน 7) แบบของการนำ ความสามารถในการนำที่ผู้บริหารเป็นผู้แสวงหาฉันทามติ 8) รูปแบบภาวะผู้นำ พฤติกรรมความเป็นผู้นำของผู้บริหาร เป็นแบบผู้นำการเปลี่ยนแปลง ส่วนการบริหารด้วยระบบคุณภาพ TQA ความต้องการจำเป็นในการปฏิบัติงานสูงสุด 3 ด้าน คือ 1) ด้านการมุ่งเน้นบุคลากรที่เน้นความผูกพันของบุคลากร 2) ด้านการมุ่งเน้นการปฏิบัติการที่เน้นกระบวนการทำงาน 3) ด้านการนำองค์การ โดยผู้นำระดับสูง (2) รูปแบบที่มีระดับการปฏิบัติปัจจุบันสูงสุดของโรงเรียนคุณภาพพิเศษ คือ รูปแบบกำกวม มีการปฏิบัติอยู่ในระดับมากที่สุด รูปแบบที่มีระดับการปฏิบัติที่พึงประสงค์สูงสุดคือ รูปแบบเพื่อนร่วมงานและรูปแบบเน้นวัฒนธรรม มีการปฏิบัติที่พึงประสงค์อยู่ในระดับมากที่สุด รูปแบบที่มีค่าดัชนีความต้องการจำเป็นในการปฏิบัติงานสูงสุด คือ รูปแบบเพื่อนร่วมงาน (3) รูปแบบที่พัฒนาขึ้นสำหรับโรงเรียนมาตรฐานสากลในประเทศไทยคือ “รูปแบบการบริหารแบบบูรณาการที่เน้นเพื่อนร่วมงาน” จุดเน้นของรูปแบบ เน้นบูรณาการระหว่างการบริหารแบบเพื่อนร่วมงานและการบริหารแบบเน้นวัฒนธรรม ลักษณะสำคัญของรูปแบบ มีองค์ประกอบของการบริหารจัดการ 8 ด้าน และการบริหารด้วยระบบคุณภาพ TQA ที่เน้นบุคลากร การปฏิบัติการและการนำองค์กร
DOI: 10.14457/cu.the.2014.968
title: การสกัดน้ำมันจาก Chlorella vulgaris โดยใช้อัลตราซาวด์

description: งานวิจัยนี้เป็นการศึกษาการสกัดน้ำมันจากสาหร่าย Chlorella vulgaris ความเข้มข้นประมาณ 1x109 เซลล์/มิลลิลิตร โดยใช้อ่างอัลตราซาวด์ ความถี่ 40 กิโลเฮิรตซ์ ระดับพลังงาน 80, 100, 120 และ 150 วัตต์ พบว่า ที่ 150 วัตต์ นาน 40 นาที ทำให้เซลล์สาหร่ายแตกมากที่สุด และมีปริมาณน้ำมันมากที่สุดคือ 17.3 มิลลิกรัม/กรัมของเซลล์สาหร่ายแห้ง อย่างไรก็ตามเมื่อวัดปริมาณกรดไขมันรวม C14-C22 ด้วยเทคนิค Gas chromatography พบว่า ที่ 120 วัตต์ นาน 30 นาที มีความเหมาะสมในการสกัดน้ำมันมากกว่า โดยมีปริมาณกรดไขมันรวม C14-C22 สูงสุด คือ 7.9 มิลลิกรัม/กรัมของเซลล์สาหร่ายแห้ง เมื่อใช้โพรบอัลตราซาวด์ ความถี่ 20 กิโลเฮิรตซ์ ที่ 20%-80% ระดับพลังงานสูงสุด 130 วัตต์ นาน 10 นาที พบว่า ที่ 80% ทำให้เซลล์สาหร่ายแตกมากที่สุด คิดเป็นร้อยละ 75.66 มีปริมาณน้ำมันที่สกัดได้มากที่สุดคือ 64.9 มิลลิกรัม/กรัมของเซลล์สาหร่ายแห้ง เมื่อวัดปริมาณกรดไขมันรวม C14-C22 พบว่า ที่ 70% มีปริมาณกรดไขมันรวม C14-C22 สูงสุด คือ 43.33 มิลลิกรัม/กรัมของเซลล์สาหร่าย ซึ่งจะเห็นได้ว่าการใช้อัลตราซาวด์แบบอ่างและแบบโพรบมีความแตกต่างกัน เนื่องจากอัลตราซาวด์แบบอ่างต้องอาศัยน้ำเป็นตัวกลางในการถ่ายเทคลื่นอัลตราซาวด์ ส่วนอัลตราซาวด์แบบโพรบ คลื่นอัลตราซาวด์จะถ่ายเทพลังงานโดยตรงกับตัวอย่าง นอกจากนี้การสกัดน้ำมันโดยวิธี Soxhlet วิธี Bligh and Dyer และวิธี Bligh and Dyer ร่วมกับอัลตราซาวด์ โดยทำการอบแห้งสาหร่ายก่อนการสกัด พบว่า วิธี Bligh and Dyer ร่วมกับอัลตราซาวด์ มีปริมาณน้ำมันสูงสุด คือ 119.6 มิลลิกรัม/กรัมของเซลล์สาหร่ายแห้ง ลำดับถัดมาคือวิธี Bligh and Dyer สกัดน้ำมันได้ 102.4 มิลลิกรัม/กรัมของเซลล์สาหร่ายแห้ง และวิธี Soxhlet สกัดน้ำมันได้ 74.1 มิลลิกรัม/กรัมของเซลล์สาหร่ายแห้ง และวัดปริมาณกรดไขมันรวม C14-C22 พบว่า วิธี Bligh and Dyer ร่วมกับอัลตราซาวด์มีปริมาณน้ำมันสูงที่สุด ซึ่งการใช้คลื่นอัลตราซาวด์จะเกิดปรากฏการณ์คาวิเทชั่น เกิดการปลดปล่อยของเหลวภายในเซลล์สาหร่ายเนื่องจากผนังเซลล์สาหร่ายถูกทำลาย แม้ว่าอาจได้ปริมาณน้ำมันที่น้อยกว่าวิธีมาตรฐาน แต่การใช้คลื่นอัลตราซาวด์นั้นสามารถลดขั้นตอนการอบแห้ง และช่วยทำให้การสกัดด้วยวิธีมาตรฐานได้น้ำมันมากขึ้น ดังนั้นการสกัดน้ำมันจากสาหร่ายโดยใช้อัลตราซาวด์จึงอาจเป็นแนวทางที่สามารถประยุกต์ใช้ในเชิงอุตสาหกรรมรวมทั้งลดการใช้ตัวทำละลายอินทรีย์
DOI: 10.14457/cu.the.2014.969
title: ผลของไกลคอลอีเทอร์ต่อคุณสมบัติของเชื้อเพลิงชีวภาพจากน้ำมันปาล์มโดยวิธีไมโครอิมัลชัน

description: จากวิกฤตการณ์ด้านพลังงานส่งผลให้ทรัพยากรด้านปิโตรเลียมลดลงและราคามีแนวโน้มสูงขึ้นในอนาคต จึงได้มีการพัฒนาเชื้อเพลิงชีวภาพเพื่อเป็นพลังงานทดแทน ซึ่งน้ำมันปาล์มเป็นน้ำมันจากพืชที่นิยมนำมาใช้ผลิตเป็นเชื้อเพลิงชีวภาพมากที่สุด อย่างไรก็ตามน้ำมันพืชมีความหนืดสูงจึงต้องมีการลดความหนืดก่อนนำไปใช้กับเครื่องยนต์ดีเซล วิธีไมโครอิมัลชันเป็นวิธีหนึ่งในการลดความหนืดของน้ำมันพืชโดยการผสมน้ำมันพืชกับเอทานอลร่วมกับสารลดแรงตึงผิวและสารลดแรงตึงผิวร่วมเป็นเชื้อเพลิงชีวภาพที่สามารถใช้กับเครื่องยนต์ดีเซลได้ ดังนั้นงานวิจัยนี้จึงนำวิธีไมโครอิมัลชันมาผลิตเชื้อเพลิงชีวภาพ โดยศึกษาผลของการใช้สารเติมแต่งกลุ่มไกลคอลอีเทอร์เพื่อปรับปรุงคุณสมบัติเชื้อเพลิงชีวภาพจากน้ำมันปาล์มด้วยวิธีไมโครอิมัลชันให้มีคุณสมบัติที่ดีขึ้นเมื่อเทียบกับเชื้อเพลิงชีวภาพที่ไม่ได้เติมสารเติมแต่ง ซึ่งใช้น้ำมันพืชผสมน้ำมันดีเซลอัตราส่วน 50:50 โดยปริมาตร อัตราส่วนโดยโมลของสารลดแรงตึงผิวต่อสารลดแรงตึงผิวร่วมต่อสารเติมแต่ง และเอทานอล ในปริมาณร้อยละ 60 20 และ 20 โดยปริมาตร ตามลำดับ สารเติมแต่งที่ใช้ได้แก่ เอทิลีนไกลคอลบิวทิลอีเทอร์ ไดเอทิลีนไกลคอลเอทิลอีเทอร์ โพรพิลีนไกลคอลเอทิลอีเทอร์ ไดโพรพิลีนไกลคอลเมทิลอีเทอร์ และเอทิลอะซิเตท ผลการศึกษาพบว่า การเติมสารเติมแต่งสามารถปรับปรุงคุณสมบัติของเชื้อเพลิงชีวภาพไมโครอิมัลชันได้ อีกทั้งการเติมสารเติมแต่งทุกชนิดที่อัตราส่วน 1:3:5 มีผลทำให้เชื้อเพลิงชีวภาพมีค่าความหนืดลดลง อัตราส่วนของสารเติมแต่งในเชื้อเพลิงชีวภาพแปรผกผันกับค่าความหนืด นอกจากนี้สารเติมแต่งยังช่วยลดอุณหภูมิของจุดขุ่นและจุดไหลเทของเชื้อเพลิงชีวภาพอีกด้วย ส่วนเขม่าในรูปปริมาณเถ้าและค่าความร้อนของเชื้อเพลิงชีวภาพไม่เป็นไปตามมาตรฐาน จากการศึกษาการปล่อยก๊าซไอเสียพบว่า เชื้อเพลิงชีวภาพที่เตรียมจากสารเติมแต่งชนิด ไดเอทิลีนไกลคอลเอทิลอีเทอร์และเอทิลอะซิเตท มีปริมาณการปล่อยก๊าซคาร์บอนมอนนอกไซด์และไนโตรเจนออกไซด์อยู่ในเกณฑ์มาตรฐานเชื้อเพลิงดีเซล ดังนั้นจึงสามารถนำเชื้อเพลิงชีวภาพไมโครอิมัลชันที่ทำการเติมสารเติมแต่งมาผลิตเป็นเชื้อเพลิงชีวภาพเพื่อเป็นพลังงานทางเลือกได้
DOI: 10.14457/cu.the.2014.970
title: ปฏิกิริยาไฮโดรทรีตติ้งของปาล์มโอเลอินโดยใช้ตัวเร่งปฏิกิริยานิกเกิลโคบอลต์โมลิบดีนัม

description: ไบโอดีเซลยุคที่สองหรือกรีนดีเซลเป็นดีเซลที่ผลิตจากไตรกลีเซอไรด์โดยใช้ปฏิกิริยาไฮโดร ทรีตติ้ง ซึ่งผลิตภัณฑ์ที่ได้จะมีองค์ประกอบหลักคือนอร์มอลอัลเคนและไอโซอัลเคน โดยที่ปฏิกิริยาทำในเครื่องปฏิกรณ์ชนิดเบดนิ่งไหลต่อเนื่องใช้ตัวเร่งปฏิกิริยานิกเกิลโมลิบดีนัมและนิกเกิลโคบอลต์โมลิบดีนัม ที่อุณหภูมิ 300 ถึง 380 องศาเซลเซียส ความดัน 450 ถึง 1,050 ปอนด์ต่อตารางนิ้ว ความเร็วเชิงสเปซของของเหลว 1 ต่อชั่วโมง อัตราส่วนแก๊สต่อน้ำมัน 500 ต่อ 1 โดยปริมาตร จากปริมาณร้อยละผลได้ของอัลเคนแสดงให้เห็นว่าปฏิกิริยาไฮโดรทรีตติ้งจะเกิดได้ดีขึ้นเมื่อเพิ่มอุณหภูมิและความดันในการทำปฏิกิริยา อย่างไรก็ตามการเปลี่ยนแปลงอุณหภูมิและความดันส่งผลต่อเส้นทางปฏิกิริยาในขั้นกำจัดออกซิเจน โดยเมื่อเพิ่มอุณหภูมิเส้นทางการกำจัดออกซิเจนจะเกิดผ่านปฏิกิริยาดีคาร์บอกซิเลชันและปฏิกิริยาดีคาร์บอนิลเลชันมากขึ้น ในขณะที่การเพิ่มความดันจะทำให้เส้นทางการกำจัดออกซิเจนเกิดผ่านปฏิกิริยาไฮโดรดีออกซิจีเนชันมากขึ้น หลังการเกิดปฏิกิริยาไฮโดรทรีตติ้งจากไตรกลีเซอไรด์เป็นนอร์มอลอัลเคน การเกิดปฏิกิริยาไอโซเมอร์ไรเซชันต่อส่งผลกระทบอย่างมากต่อคุณสมบัติของผลิตภัณฑ์เนื่องจากคุณสมบัติการใช้งานที่อุณหภูมิต่ำจะดีขึ้นเมื่อสัดส่วนไอโซต่อนอร์มอลอัลเคนเพิ่มขึ้น จากผลการศึกษาพบว่าตัวเร่งปฏิกิริยานิกเกิลโมลิบดีนัมและนิกเกิลโคบอลต์โมลิบดีนัมให้ค่าร้อยละผลได้ของอัลเคนใกล้เคียงกันภายใต้สภาวะในการทำปฏิกิริยาที่เหมาะสม แต่ตัวเร่งปฏิกิริยานิกเกิลโคบอลต์โมลิบดีนัมสามารถเร่งปฏิกิริยาไอโซเมอร์ไรเซชันได้ดีกว่าตัวเร่งปฏิกิริยานิกเกิลโมลิบดีนัมส่งผลให้ผลิตภัณฑ์ที่ได้จากตัวเร่งปฏิกิริยานิกเกิลโคบอลต์โมลิบดีนัมมีคุณสมบัติการใช้งานที่อุณหภูมิต่ำดีกว่าผลิตภัณฑ์ที่ได้จากตัวเร่งปฏิกิริยานิกเกิลโมลิบดีนัมเนื่องจากมีสัดส่วนไอโซต่อนอร์มอลอัลเคนที่สูงกว่า
DOI: 10.14457/cu.the.2014.971
title: แบบจำลองสมดุลของกระบวนการผลิตไฮโดรเจนจากสารประกอบไฮโดรคาร์บอนและแอลกอฮอล์

description: ไฮโดรเจนที่ผลิตจากของเสียจากอุตสาหกรรมที่ประกอบด้วยสารประกอบไฮโดรคาร์บอนและแอลกอฮอล์เป็นแหล่งพลังงานใหม่ที่น่าสนใจ ในงานวิจัยนี้จึงได้สร้างแบบจำลองสมดุลสำหรับการผลิตไฮโดรเจน ซึ่งประกอบด้วยกระบวนการรีฟอร์มมิงด้วยไอน้ำ กระบวนการเกิดออกซิเดชันบางส่วน และกระบวนการออโตเทอร์มอลรีฟอร์มมิงของสารประกอบไฮโดรคาร์บอน (มีเทน และโพรเพน) และแอลกอฮอล์ (เมทานอล และเอทานอล) โดยแบ่งรูปแบบของแบบจำลองจากการเลือกคิดสมดุลของบางปฏิกิริยาในเครื่องปฏิกรณ์ โดยสำหรับกระบวนการรีฟอร์มมิงด้วยไอน้ำของมีเทน โพรเพน และเอทานอล ได้แบบจำลองที่เหมาะสมคือแบบจำลองที่คิดปฏิกิริยาการแตกตัว รีฟอร์มมิงด้วยไอน้ำ และการเปลี่ยนน้ำเป็นก๊าซพร้อมกันในเครื่องปฏิกรณ์เดียว ส่วนกระบวนการรีฟอร์มมิงด้วยไอน้ำของเมทานอลที่ใช้ Cu เป็นตัวเร่งปฏิกิริยา ได้แบบจำลองที่เหมาะสมคือแบบจำลองที่คิดปฏิกิริยาการแตกตัว และการเปลี่ยนน้ำเป็นก๊าซพร้อมกันในเครื่องปฏิกรณ์เดียว และที่ใช้ Ni เป็นตัวเร่งปฏิกิริยา ได้แบบจำลองที่เหมาะสมคือแบบจำลองที่คิดปฏิกิริยาการแตกตัว การเปลี่ยนน้ำเป็นก๊าซ และการเกิดมีเทนพร้อมกันในเครื่องปฏิกรณ์เดียว สำหรับกระบวนการเกิดออกซิเดชันบางส่วนของมีเทน โพรเพน และเอทานอล ได้แบบจำลองที่เหมาะสมคือแบบจำลองที่คิดปฏิกิริยาการแตกตัว การเกิดออกซิเดชันบางส่วน และการเผาไหม้พร้อมกันในเครื่องปฏิกรณ์เดียว ส่วนกระบวนการเกิดออกซิเดชันบางส่วนของเมทานอลที่ใช้ Cu เป็นตัวเร่งปฏิกิริยา ได้แบบจำลองที่เหมาะสมคือแบบจำลองที่คิดปฏิกิริยาการแตกตัว และการเผาไหม้พร้อมกันในเครื่องปฏิกรณ์เดียว สำหรับกระบวนการออโตเทอร์มอลรีฟอร์มมิงของมีเทน โพรเพน เมทานอล และเอทานอล ได้แบบจำลองที่เหมาะสมคือแบบจำลองที่นำปฏิกิริยาในแบบจำลองของกระบวนการรีฟอร์มมิงด้วยไอน้ำ และการเกิดออกซิเดชันบางส่วนมารวมกัน และคิดสมดุลพร้อมกันในเครื่องปฏิกรณ์เดียว นอกจากนี้ยังสามารถคิดเป็นเครื่องปฏิกรณ์ต่ออนุกรมกันโดยคิดสมดุลของกระบวนการเกิดออกซิเดชันบางส่วนก่อน แล้วตามด้วยการคิดสมดุลของกระบวนการรีฟอร์มมิงด้วยไอน้ำก็สามารถทำนายผลได้เหมือนคิดสมดุลในเครื่องปฏิกรณ์เดียวอีกด้วย
DOI: 10.14457/cu.the.2014.972
title: ระบบแจ้งเตือนสำหรับการดูแลผู้สูงวัยโดยวิธีจำแนกท่ามือ

description: วิทยานิพนธ์เล่มนี้นำเสนอการรับรู้ท่าทางมือเพื่อเป็นเครื่องมืออำนวยความสะดวกสำหรับการดูแลผู้สูงอายุ ระบบจะใช้คุณลักษณะเด่นแบบฮาร์ไลค์ ขั้นตอนวิธีในการเรียนรู้แบบเอดาบูสต์และการจำแนกประเภทแบบลำดับขั้นในการตรวจหาท่ามือ การวิเคราะห์องค์ประกอบหลักที่เพิ่มการค้นหาเส้นรอบขอบ Histogram of Oriented Gradients และหลักในการตัดสินใจเพื่อให้ได้ผลลัพธ์ของการจำแนกท่ามือที่ดีขึ้น นอกจากนั้นยังมีการพัฒนาโปรแกรมประยุกต์แอนดรอยด์ให้อ่านค่าผลลัพธ์ที่ได้จากการจำแนกท่ามือผ่านทางการจำลองเว็บเพื่อสร้างการแจ้งเตือนบนโทรศัพท์ การตรวจหาท่ามือมีค่าความแม่นยำเฉลี่ยเท่ากับ 93.22 เปอร์เซ็นต์และค่าความไวเฉลี่ยเท่ากับ 96.89 เปอร์เซ็นต์ ส่วนการจำแนกท่ามือมีค่าความไวเฉลี่ยมากกว่า 89.18 เปอร์เซ็นต์และสามารถแจ้งเตือนด้วยโทรศัพท์ได้
DOI: 10.15161/oar.it/23505
title: Output - M-Moderate

description: This file contains the output of the PALMS run with male moderately active initial population. To reproduce the physical activity trajectory graph, please follow the steps below: 1. Run PALMS (DOI: 10.15161/oar.it/23467) with input parameters M-Moderately (DOI: 10.15161/oar.it/23473). 2. To run the simulation use the PALMS OAR Reproducibility container (DOI: 10.15161/oar.it/23494). 3. The run generates five CSV files. For this graph, get the 'SimYear' (column A) and 'Avg PA status' (column H) records in the "AnnualPSA&lt;date-time&gt;" CSV file. 4. The data above will reproduce the M-Moderate graph.
DOI: 10.15161/oar.it/23506
title: Output - M-Moderate

description: This file contains the output of the PALMS run with male moderately active initial population. To reproduce the physical activity trajectory graph, please follow the steps below: 1. Run PALMS (DOI: 10.15161/oar.it/23467) with input parameters M-Moderately (DOI: 10.15161/oar.it/23473). 2. To run the simulation use the PALMS OAR Reproducibility container (DOI: 10.15161/oar.it/23494). 3. The run generates five CSV files. For this graph, get the 'SimYear' (column A) and 'Avg PA status' (column H) records in the "AnnualPSA&lt;date-time&gt;" CSV file. 4. The data above will reproduce the M-Moderate graph.
DOI: 10.15161/oar.it/23507
title: Output - M-Inactive

description: This file contains the output of the PALMS run with male inactive initial population. To reproduce the physical activity trajectory graph, please follow the steps below: 1. Run PALMS (DOI: 10.15161/oar.it/23467) with input parameters M-Inactive (DOI: 10.15161/oar.it/23469). 2. To run the simulation use the PALMS OAR Reproducibility container (DOI: 10.15161/oar.it/23494). 3. The run generates five CSV files. For this graph, get the 'SimYear' (column A) and 'Avg PA status' (column H) records in the "AnnualPSA&lt;date-time&gt;" CSV file. 4. The data above will reproduce the M-Inactive graph.
DOI: 10.15161/oar.it/23508
title: Output - M-Inactive

description: This file contains the output of the PALMS run with male inactive initial population. To reproduce the physical activity trajectory graph, please follow the steps below: 1. Run PALMS (DOI: 10.15161/oar.it/23467) with input parameters M-Inactive (DOI: 10.15161/oar.it/23469). 2. To run the simulation use the PALMS OAR Reproducibility container (DOI: 10.15161/oar.it/23494). 3. The run generates five CSV files. For this graph, get the 'SimYear' (column A) and 'Avg PA status' (column H) records in the "AnnualPSA&lt;date-time&gt;" CSV file. 4. The data above will reproduce the M-Inactive graph.
DOI: 10.14457/cu.the.2014.645
title: การพัฒนากระบวนการฝึกอบรมครูด้วยเครือข่ายครูและแนวคิดการออกแบบเพื่อเสริมสร้างสมรรถนะครูด้านนวัตกรรมและเทคโนโลยีสารสนเทศทางการศึกษา

description: การวิจัยนี้เป็นการวิจัยและพัฒนา มีวัตถุประสงค์เพื่อพัฒนากระบวนการฝึกอบรมครูด้วยเครือข่ายครูและแนวคิดการออกแบบเพื่อเสริมสร้างสมรรถนะครูด้านนวัตกรรมและเทคโนโลยีสารสนเทศทางการศึกษา โดยมีขั้นตอนการดำเนินการวิจัย 4 ขั้นตอนคือ ขั้นตอนที่ 1 ศึกษาความต้องการจำเป็น วิเคราะห์ และสังเคราะห์ข้อมูลพื้นฐานที่เกี่ยวข้อง เกี่ยวกับองค์ประกอบ และขั้นตอนของการพัฒนากระบวนการฝึกอบรม ขั้นตอนที่ 2 พัฒนากระบวนการฝึกอบรม ขั้นตอนที่ 3 ศึกษาผลการใช้งานกระบวนการฝึกอบรม เป็นเวลา 9 สัปดาห์ ขั้นตอนที่ 4 นำเสนอการพัฒนากระบวนการฝึกอบรมที่พัฒนาขึ้น เครื่องมือที่ใช้ในการวิจัยได้แก่ แบบประเมินสมรรถนะด้านนวัตกรรมและเทคโนโลยีสารสนเทศทางการศึกษา แบบประเมินแผนการจัดการเรียนรู้ เครื่องมือการทบทวนหลังปฏิบัติงาน กลุ่มตัวอย่างที่ใช้ในการวิจัยได้แก่ ครูประจำการสังกัดสำนักงานคณะกรรมการการศึกษาขั้นพื้นฐาน (สพฐ.) จํานวน 16 คน สถิติที่ใช้วิเคราะห์ข้อมูลเชิงปริมาณได้แก่ ความถี่ ร้อยละ ค่าเฉลี่ย ส่วนเบี่ยงเบนมาตรฐานและ t-test Dependent ผลการวิจัยพบว่า 1. องค์ประกอบของกระบวนการฝึกอบรมที่พัฒนาขึ้นประกอบด้วย 1) สมาชิกของเครือข่ายครู 2) สมรรถนะครูด้านนวัตกรรมและเทคโนโลยีสารสนเทศทางการศึกษา 3) เครื่องมือสนับสนุน และ 4) การประเมินผล 2. ขั้นตอนของกระบวนการฝึกอบรมที่พัฒนาขึ้นประกอบด้วย 4 ขั้นคือขั้นตอนที่ 1 อบรมเพิ่มความรู้ ขั้นตอนที่ 2 ออกแบบสู่ปฏิบัติจริง ขั้นตอนที่ 3 พึ่งพิงเครือข่าย และ ขั้นตอนที่ 4 ร่วมให้ประสบการณ์ 3. กลุ่มตัวอย่างมีคะแนนเฉลี่ยจากแบบประเมินสมรรถนะหลังการทดลองสูงกว่าก่อนการทดลอง อย่างมีนัยสำคัญทางสถิติที่ระดับ .05 ผลวิเคราะห์การประเมินแผนการจัดการเรียนรู้บูรณาการเทคโนโลยีของกลุ่มตัวอย่าง พบว่าผลคะแนนเฉลี่ยรวมของกลุ่มตัวอย่างที่พัฒนาขึ้นอยู่ในระดับดี
DOI: 10.14457/cu.the.2014.646
title: ยุทธศาสตร์กองบัญชาการศึกษาเพื่อการพัฒนาตำรวจชั้นประทวนประจำสถานีตำรวจ

description: การวิจัยนี้มีวัตถุประสงค์เพื่อ 1) เพื่อศึกษาสภาพปัจจุบันและสภาพพึงประสงค์ของการพัฒนาตำรวจชั้นประทวนประจำสถานีตำรวจกลุ่มการป้องกันปราบปราม 2) ศึกษาจุดแข็ง จุดอ่อน โอกาส และภาวะคุกคามของการพัฒนาตำรวจชั้นประทวนประจำสถานีตำรวจกลุ่มงานป้องกันปราบปราม และ 3) เพื่อพัฒนายุทธศาสตร์กองบัญชาการศึกษาสำหรับการพัฒนาตำรวจชั้นประทวนประจำสถานีตำรวจ โดยใช้กรอบแนวคิดการพัฒนาบุคลากรแบบการพัฒนาผลการปฏิบัติงาน (HPE model) ของ William J. Rothwell โดยเก็บข้อมูลจากศูนย์ฝึกอบรมตำรวจภาค สถานีตำรวจและสำนักงานการศึกษาและการประกันคุณภาพ กองบัญชาการศึกษา เครื่องมือที่ใช้ในการเก็บรวบรวมข้อมูล คือ แบบสอบถาม แบบประเมินและการสนทนากลุ่ม สถิติที่ใช้ในการวิเคราะห์ข้อมูล ได้แก่ ความถี่ ร้อยละ ค่าเฉลี่ย ส่วนเบี่ยงเบนมาตรฐาน ค่าดัชนีเรียงลำดับความสำคัญของความต้องการจำเป็น Modified Priority Need Index : PNI Modified ผลการศึกษา พบว่า ยุทธศาสตร์กองบัญชาการศึกษาเพื่อพัฒนาตำรวจชั้นประทวนประจำสถานีตำรวจได้กำหนดยุทธศาสตร์เป็น 8 ประเด็นยุทธศาสตร์ คือ 1) เร่งรัดพัฒนาทักษะบุคลากรในศูนย์ฝึกอบรม 2) พัฒนาตำรวจชั้นประทวนโดยใช้ปัญหาร่วมในการปฏิบัติงานเป็นหลัก 3) วัดผลความสำเร็จของการพัฒนาตำรวจชั้นประทวนโดยเน้นการลดค่าใช้จ่ายองค์กรและปัญหาได้รับการแก้ไข 4) เปลี่ยนกระบวนทัศน์ที่มาของปัญหาการปฏิบัติงาน 5) เปลี่ยนกระบวนทัศน์พันธกิจของศูนย์ฝึกอบรม 6) สร้างความสัมพันธ์เชิงรุกกับเป้าหมายขององค์กร 7) ปรับเปลี่ยนการรับรู้ของผู้อื่นต่อศูนย์ฝึกอบรม 8) เพิ่มศักยภาพการอยู่รอดของศูนย์ฝึกอบรมในเวลาวิกฤติ
DOI: 10.14457/cu.the.2014.647
title: ยุทธศาสตร์ความร่วมมือระหว่างสถาบันอุดมศึกษากับองค์กรวิชาชีพเพื่อเสริมสร้างความเป็นเลิศของสถาบันอุดมศึกษาไทย

description: การวิจัยครั้งนี้มีวัตถุประสงค์เพื่อศึกษาสภาพปัจจุบันและสภาพที่พึงประสงค์ของความร่วมมือระหว่างสถาบันอุดมศึกษากับองค์กรวิชาชีพเพื่อเสริมสร้างความเป็นเลิศของสถาบันอุดมศึกษาไทย วิเคราะห์จุดแข็ง จุดอ่อน โอกาส และภาวะคุกคามของความร่วมมือระหว่างสถาบันอุดมศึกษากับองค์กรวิชาชีพเพื่อเสริมสร้างความเป็นเลิศของสถาบันอุดมศึกษาไทย และนำเสนอยุทธศาสตร์ความร่วมมือระหว่างสถาบันอุดมศึกษากับองค์กรวิชาชีพเพื่อเสริมสร้างความเป็นเลิศของสถาบันอุดมศึกษาไทย กลุ่มตัวอย่างประกอบด้วย การสอบถามผู้บริหารองค์กรวิชาชีพ จำนวน 30 คน และผู้บริหารสถาบันอุดมศึกษา จำนวน 146 คน การสัมภาษณ์ผู้บริหารองค์กรวิชาชีพ จำนวน 15 คน ผู้บริหารสถาบันอุดมศึกษา จำนวน 15 คน และการจัดประชุมผู้ทรงคุณวุฒิ (Connoisseurship) จำนวน 14 คน เครื่องมือที่ใช้ในการวิจัย ได้แก่ แบบวิเคราะห์สาระ แบบสอบถาม แบบสัมภาษณ์ และแบบตรวจสอบร่างยุทธศาสตร์ฯ การวิเคราะห์ข้อมูล ได้แก่ การวิเคราะห์เนื้อหา ค่าความถี่ ค่าร้อยละ ค่าเฉลี่ย ค่าเบี่ยงเบนมาตรฐาน ค่าดัชนี Modified Priority Need Index (PNIModified) และสถิติทดสอบที (t-test) ผลการวิจัยสรุปได้ดังนี้ 1. สภาพปัจจุบันและสภาพที่พึงประสงค์ของความร่วมมือระหว่างสถาบันอุดมศึกษากับองค์กรวิชาชีพเพื่อเสริมสร้างความเป็นเลิศของสถาบันอุดมศึกษาไทย ตามความคิดเห็นของผู้บริหารองค์กรวิชาชีพ พบว่า สภาพปัจจุบันในภาพรวม อยู่ในระดับปานกลาง ( = 2.58, SD = 1.11) ส่วนสภาพที่พึงประสงค์ในภาพรวม อยู่ในระดับมาก ( = 3.74, SD = 1.08) และตามความคิดเห็นของผู้บริหารสถาบันอุดมศึกษา พบว่า สภาพปัจจุบันในภาพรวม อยู่ในระดับปานกลาง ( = 2.61, SD = 0.71) ส่วนสภาพที่พึงประสงค์ในภาพรวม อยู่ในระดับมาก ( = 4.30, SD = 0.61) ผู้บริหารองค์กรวิชาชีพและผู้บริหารสถาบันอุดมศึกษามีความต้องการจำเป็นของความร่วมมือระหว่างสถาบันอุดมศึกษากับองค์กรวิชาชีพเพื่อเสริมสร้างความเป็นเลิศของสถาบันอุดมศึกษาไทยที่ตรงกัน 3 อันดับแรก ได้แก่ อันดับที่ 1 ด้านการบริหาร (PNImodified องค์กรวิชาชีพ = 0.71, PNImodified สถาบันอุดมศึกษา = 0.77) อันดับที่ 2 ด้านหลักสูตร (PNImodified องค์กรวิชาชีพ = 0.64, PNImodified สถาบันอุดมศึกษา = 0.75) และอันดับที่ 3 คือ ด้านบริการวิชาการ (PNImodified องค์กรวิชาชีพ = 0.58, PNImodified สถาบันอุดมศึกษา = 0.71) จุดแข็ง จุดอ่อน โอกาส และภาวะคุกคามของความร่วมมือระหว่างสถาบันอุดมศึกษากับองค์กรวิชาชีพเพื่อเสริมสร้างความเป็นเลิศของสถาบันอุดมศึกษาไทย มีจุดแข็ง ได้แก่ คณะกรรมการขององค์กรวิชาชีพส่วนใหญ่เป็นคณาจารย์ในสถาบันอุดมศึกษา และพันธกิจและเป้าหมายของสถาบันอุดมศึกษาและองค์กรวิชาชีพมีความคล้ายคลึงกันในการมุ่งพัฒนาวิชาชีพให้ได้คุณภาพและมาตรฐานในระดับสากล จุดอ่อน ได้แก่ องค์ประกอบของสภาสถาบันอุดมศึกษาไม่มีผู้แทนจากองค์กรวิชาชีพ และองค์กรวิชาชีพทำงานในรูปคณะกรรมการซึ่งส่วนใหญ่มีงานประจำและบางส่วนอยู่ต่างจังหวัดทำให้การทำงานขาดความต่อเนื่องและจริงจัง โอกาส ได้แก่ สังคมรู้จักและให้การยอมรับองค์กรวิชาชีพมากขึ้นทำให้สถาบันอุดมศึกษาต้องแสวงหาความร่วมมือกับองค์กรวิชาชีพเพื่อสร้างความเชื่อมั่นจากสังคม และภาวะคุกคาม ได้แก่ รัฐบาลให้การสนับสนุนด้านงบประมาณแก่องค์กรวิชาชีพน้อย 3. ยุทธศาสตร์ความร่วมมือระหว่างสถาบันอุดมศึกษากับองค์กรวิชาชีพเพื่อเสริมสร้างความเป็นเลิศของสถาบันอุดมศึกษาไทย คือ ยุทธศาสตร์ “ฉันทะร่วมรวมกันเป็นเลิศ” แบ่งเป็น 5 ยุทธศาสตร์ ได้แก่ “สอดคล้อง-สัมพันธ์-พร้อมนำ-หนุนเนื่อง-เกื้อกูล” 12 กลยุทธ์13 มาตรการ 55 โครงการ/กิจกรรม/แนวปฏิบัติ